Școala Gimnazială din comuna Fărău va fi reabilitată pentru creșterea eficienței energetice, printr-o investiție de peste 2,3 milioane de lei.
Primăria Fărău a lansat pe 29 februarie, în SEAP, o licitație pentru execuția lucrărilor pentru obiectivul de investitie "Reabilitare școală generală Fărău, comuna Fărău, județul Alba".
Valoarea totală estimată a lucrărilor este de 2.374.053,67 de lei, fără TVA. Investiția este finanțată prin PNRR.
Potrivit proiectului, se propun, în principal, următoarele lucrări:
- consolidarea spaletilor dintre ferestre
- subzidirea fundațiilor
- repararea șarpantei, refacerea învelitorii și a sistemului de preluare a apelor pluviale;
- realizarea unui planșeu peste parter de tip placă din beton armat turnată monolit cu centuri peste zidurile portante și grinzi din beton armat;
- realizare placă peste sol din beton armat și refacere hidroizolații
- demolarea unor porțiuni de pereți
- reabilitare planșeu peste subsol
- izolarea termică a clădirii prin aplicarea unui termosistem la exterior și izolarea planșeului peste parter;
- refacerea finisajelor și a instalațiilor aferente construcției
- schimbarea tâmplăriei interioare și exterioare
- refacere și înlocuire instalații termice, sanitare, electrice
- instalare sistem fotovoltaic
- realizare instalație de detectare, semnalizare și avertizare la incendiu
Urmăriți Alba24.ro și pe Google News
Dacă ți-a plăcut articolul: